
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS, ŽEMĖS NUOMOS MOKESČIŲ  LENGVATŲ IR ŽEMĖS BEI ŽEMĖS  NUOMOS MOKESČIO TERMINO 2010 METAMS 

NUSTATYMO

2010 m. birželio 30 Nr. T-190
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994 Nr. 55-1049; 2008, Nr. 113-4290) 16 str. 2 d. 18 p., Žemės mokesčio įstatymo (Žin., 1992, Nr. 21-612)  6, 7 str., Vyriausybės 2008 m. rugsėjo 3 d.  nutarimo Nr. 892 „Dėl Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę ir valstybinio vidaus vandenų fondo vandens telkinius" pakeitimo“ (Žin., 2008, Nr. 107-4097) 1.3, 1.4, 1.6, 1.8. p. ir Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ (Žin., 2003, Nr. 106-4755)  3 bei 8 p.,  nusprendžia:


1.
Nustatyti žemės savininkams - asmenims, kuriems nustatytas 0 - 40 proc. darbingumo lygis, asmenims, sukakusiems senatvės pensijos amžių ir nepilnamečiams vaikams, kai minėtų savininkų šeimose apmokestinamojo laikotarpio pradžioje nėra darbingų asmenų, neapmokestinamojo ploto dydį žemės mokesčiui apskaičiuoti:


1.1.
kaimo vietovėje – 1,0 ha;


1.2.
Šakių, Gelgaudiškio, Kudirkos Naumiesčio miestuose – 0,1 ha.


2. Atleisti nuo žemės mokesčio žemės savininkus, kurių mokėtinas žemės mokestis už visus nuosavybės teise priklausančius žemės sklypus neviršija 5 litų.

3. Nustatyti mokesčio už valstybinę žemę, išnuomotą ne aukciono būdu, tarifus:


3.1. žemės ūkio paskirčiai išnuomotą žemę- 2,5  procento žemės vertės;


3.2. kitoms reikmėms išnuomotą žemę – 2,5 procentus žemės vertės;

4. Atleisti nuo žemės nuomos mokesčio valstybinės žemės prie daugiabučių namų naudotojus.

5. Nustatyti 2010 metams žemės ir žemės nuomos mokesčio mokėjimo terminą – iki 2010 m. lapkričio 2 d.

6. Informuoti valstybinės žemės arba valstybinio vidaus vandenų fondo vandens telkinių nuomotoją, kad nuomos mokestis mokamas į rajono savivaldybės administracijos Biudžeto ir turto skyriaus sąskaitą  Nr. LT244010042100010180 DnB NORD banke.

